ประจำเดือนไม่มาตั้งแต่เดือนพย.63 ก่อนหน้าก็มา2เดือนครั้ง ประจำเดือนมาไม่ค่อยปกติ เคยกินยาคุมฉุกเฉินไป3ครั้ง แต่ละครั้งเว้นระยะการกินไม่ได้ติดกินติดต่อกัน ช่วงเดือนตุลามีเพศสัมพันธ์ใส่ถุงยางอนามัยในวันที่22ตค ประจำเดือนมา3พย. ที่แรกนึกว่าเป็นเลือดล้างหน้าเด็ก แต่ซื้อที่ตรวจครรภ์มาตรวจ2อัน ไม่ได้ขึ้น2ขีดแต่อย่างใด ไม่มีอาการเหมือนคนท้อง อยากทราบว่ามันเป็นเพราะอะไรคะ ขอคำแนะนำหน่อยค่ะ
สวัสดีค่ะ หากมีเพศสัมพันธ์ในวันที่ 22 ต.ค. แล้วได้มีเลือดออกมาในวันที่ 3 พ.ย. แล้วได้ตรวจหาการตั้งครรภ์ไม่พบ อาจยังไม่ถือว่าแน่นอน เพราะถือว่าเร็วไปที่จะตรวจพบ ดังนั้น อาจต้องลองตรวจซ้ำดูอีกครั้ง แต่หากยังตรวจไม่พบ การที่ประจำเดือนไม่มาตั้งแต่ เดือน พ.ย. 63 จนถึงตอนนี้ อาจเกิดจาก1. มีโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้2. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิว ขนดกมากกว่าผู้หญิงทั่วไป3. มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ4. มีพังผืดในโพรงมดลูก จากการเคยมีมดลูกอักเสบหรือเคยขูดมดลูก5. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นส่วนยาคุมฉุกเฉินที่เคยทานไป ไม่ได้มีผลทำให้ประจำเดือนขาดหายไปนานหลายเดือนค่ะดังนั้น หากตรวจหาการตั้งครรภ์ซ้ำแล้วไม่พบ และประจำเดือนยังคงไม่มา แนะนำควรไปพบแพทย์เพื่อตรวจหาสาเหตุค่ะ